b"\n_START_ARTICLE_\nRotor Savonius\n_START_PARAGRAPH_\nEls  rotors Savonius  s\xc3\xb3n un tipus de turbina e\xc3\xb2lica d'eix vertical emprades per convertir el poder del vent en torsi\xc3\xb3 sobre un eix rotatori. Van ser inventades per l'enginyer finland\xc3\xa8s Sigurd J. Savonius l'any 1922. Amb un precedent del 1578.\n_START_SECTION_\nFuncionament\n_START_PARAGRAPH_\nLes Savonius s\xc3\xb3n unes de les turbines m\xc3\xa9s simples. Aerodin\xc3\xa0micament, s\xc3\xb3n dispositius d'arrossegament o resist\xc3\xa8ncia que consten de dues o tres pales. Mirant el rotor des de dalt, les pales formen la figura d'una S. Per ra\xc3\xb3 de la curvatura, les pales experimenten menys resist\xc3\xa8ncia quan es mouen en contra del vent que a favor d'ell. Aquesta difer\xc3\xa8ncia causa que la turbina Savonius giri. Com que \xc3\xa9s un artefacte d'arrossegament, la Savonius extreu molt menys de la for\xc3\xa7a del vent que les turbines de sustentaci\xc3\xb3 amb similar grand\xc3\xa0ria. D'altra banda, no necessiten orientar-se en la direcci\xc3\xb3 del vent, suporten millor les turbul\xc3\xa8ncies i poden comen\xc3\xa7ar a girar amb vents de baixa velocitat. \xc3\x89s una de les turbines m\xc3\xa9s econ\xc3\xb2miques i m\xc3\xa9s f\xc3\xa0cils d'usar.\n_START_SECTION_\nProporcions\n_START_PARAGRAPH_\nEncara que originalment la turbina tenia un espaiat entre pales que corresponia a 1/3 del di\xc3\xa0metre d'una pala, el m\xc3\xa9s com\xc3\xba avui dia \xc3\xa9s utilitzar un espaiat d'1/6 de pala. En altres paraules, la pala se superposa cobrint 1/6 del di\xc3\xa0metre de l'altra (dist\xc3\xa0ncia  i  en la figura de l'esquerra)._NEWLINE_La relaci\xc3\xb3 di\xc3\xa0metre i altura est\xc3\xa0 en entredit. Alguns recomanen que l'altura sigui el doble del di\xc3\xa0metre (total), altres assenyalen que l'efici\xc3\xa8ncia \xc3\xa9s major en una relaci\xc3\xb3 1:4 o 1:6.\n_START_SECTION_\nPot\xc3\xa8ncia i velocitat de gir\n_START_PARAGRAPH_\nLa pot\xc3\xa8ncia m\xc3\xa0xima en watts [W] que podem obtenir amb un rotor Savounius pot calcular amb la f\xc3\xb3rmula:_NEWLINE_Pm\xc3\xa0x = 0,18\xc2\xb7H\xc2\xb7D\xc2\xb7v\xc2\xb3 [W],_NEWLINE_on H \xc3\xa9s l'altura i D el di\xc3\xa0metre del rotor, ambd\xc3\xb3s expressats en metres [m] i v\xc2\xb3 \xc3\xa9s el cub de la velocitat del vent expressada en metres per segon [m/s]._NEWLINE_La velocitat de gir n en revolucions per minut [rpm] d'un rotor Savonius es calcula amb la seg\xc3\xbcent f\xc3\xb3rmula:_NEWLINE_n = (60\xc2\xb7\xce\xbb\xc2\xb7v)/(\xcf\x80\xc2\xb7D) [rpm]_NEWLINE_on \xce\xbb \xc3\xa9s un factor anomenat velocitat e\xc3\xb2lica espec\xc3\xadfica (nombre adimensional), v la velocitat del vent en [m/s] i D el di\xc3\xa0metre del rotor Savounius en [m]._NEWLINE_La velocitat espec\xc3\xadfica \xce\xbb \xc3\xa9s un factor caracter\xc3\xadstic de cada e\xc3\xb2lica. El seu valor oscil\xc2\xb7la entre 0,5 i 14. S'obt\xc3\xa9 dividint la velocitat de les puntes de les pales per la velocitat del vent. En un rotor Savonius \xce\xbb \xc3\xa9s aproximadament igual a la unitat (\xce\xbb = 1)._NEWLINE_Aplicant aquestes dues f\xc3\xb3rmules a un rotor Savonius constru\xc3\xaft amb les dues meitats d'un barril de petroli d'aprox. 200 litres (H = aprox. 0,9 m, D = aprox. 1,0 m), sota un vent de 10\xc2\xa0m/s (= 36\xc2\xa0km/h), aquest tindr\xc3\xa0 una pot\xc3\xa8ncia de aprox. 120 watts i girar\xc3\xa0 a aprox. 150 revolucions per minut (depenent de la c\xc3\xa0rrega).\n_START_SECTION_\n\xc3\x9as\n_START_PARAGRAPH_\nLes turbines Savonius s\xc3\xb3n usades quan el cost \xc3\xa9s m\xc3\xa9s important que l'efici\xc3\xa8ncia. Per exemple, hi ha molts anem\xc3\xb2metres que s\xc3\xb3n turbines Savonius (o d'un disseny derivat), perqu\xc3\xa8 l'efici\xc3\xa8ncia \xc3\xa9s completament irrellevant per aquesta aplicaci\xc3\xb3. Savonius molt m\xc3\xa9s grans han estat usades per generar electricitat en boias d'aig\xc3\xbces profundes, les quals necessiten petites quantitats de pot\xc3\xa8ncia i requereixen poqu\xc3\xadssim manteniment._NEWLINE_L'aplicaci\xc3\xb3 m\xc3\xa9s comuna de la turbina Savonius \xc3\xa9s el ventilador Flettner el que es veu generalment en els sostres de furgonetes i busos usat com a dispositiu de refredament. El ventilador va ser creat per l'enginyer alemany Anton Flettner."